CELEX: 62013TN0660
Language: ro
Date: 2013-12-12 00:00:00
Title: Cauza T-660/13: Acțiune introdusă la 12 decembrie 2013 — Republica Cehă/Comisia Europeană

15.2.2014   
            
            
               RO
            
            
               Jurnalul Oficial al Uniunii Europene
            
            
               C 45/41
            
         Acțiune introdusă la 12 decembrie 2013 — Republica Cehă/Comisia Europeană
   (Cauza T-660/13)
   2014/C 45/71
   Limba de procedură: ceha
   
      Părțile
   
   
      Reclamantă: Republica Cehă (reprezentanți: M. Smolek și J. Vláčil, agenți)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea în întregime a Regulamentului delegat (UE) nr. 886/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului în ceea ce privește datele și procedurile pentru furnizarea către utilizatori, în mod gratuit, atunci când este posibil, a unor informații minime universale în materie de trafic referitoare la siguranța rutieră (JO L 247, p. 6);
            
         
               —
            
            
               obligarea Comisiei Europene la plata cheltuielilor de judecată.
            
         În subsidiar, reclamanta solicită Tribunalului:
   
               —
            
            
               anularea articolului 5 alineatul (1), a articolului 9 și a articolului 10 alineatul (1) litera (a) din regulamentul atacat și
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv este întemeiat pe încălcarea articolului 7 alineatul (1) din Directiva 2010/40/UE (1) coroborat cu articolul 5 alineatul (1) și cu articolul 6 din aceasta.
               În legătură cu acest aspect, reclamanta arată că prin adoptarea regulamentului atacat, Comisia a depășit limitele competenței prevăzute la articolul 7 alineatul (1) din Directiva 2010/40 coroborat cu articolul 5 alineatul (1) și cu articolul 6 din aceasta.
            
         
               2.
            
            
               Al doilea motiv este întemeiat pe încălcarea articolului 290 TFUE.
               În cadrul acestui motiv, reclamanta arată că prin adoptarea regulamentului atacat, Comisia și-a depășit competența delegată de a adopta acte fără caracter legislativ în temeiul articolului 290 TFUE.
            
         
               3.
            
            
               Al treilea motiv este întemeiat pe încălcarea articolului 13 alineatul (2) TUE.
               În această privință, reclamanta arată că prin adoptarea regulamentului atacat, Comisia a depășit limitele competențelor care i-au fost conferite de tratate.
            
         
      (1)  Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport (JO L 207, p. 1).